# OBČINA PREVALJE

# Trg 2/a, 2391 Prevalje

Številka: 430-0017/2020

Datum: 14.10.2020

|  |  |
| --- | --- |
| **Predlagatelj:** | Župan Občine Prevalje |

|  |  |
| --- | --- |
| **Naslov:** | **PREDLOG ODLOKA O PREDMETU IN POGOJIH ZA DODELITEV KONCESIJE ZA OPRAVLJANJE LOKALNE GOSPODARSKE JAVNE SLUŽBE REDNEGA IN INVESTICIJSKEGA VZDRŽEVANJA OBČINSKIH JAVNIH CEST V OBČINI PREVALJE** |

|  |  |
| --- | --- |
| **Pravna podlaga:** | Zakon o gospodarskih javnih službah /ZGJS/ (Uradni list RS, št. [32/93](http://www.uradni-list.si/1/objava.jsp?sop=1993-01-1350" \t "_blank" \o "Zakon o gospodarskih javnih službah (ZGJS)), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40),  predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje (Uradno glasilo slovenskih občin, št. ……….),  Statut Občine Prevalje (Uradno glasilo slovenskih občin, št. 70/15). |

|  |  |
| --- | --- |
| **Faza sprejemanja:** | Predlog odloka – prva obravnava |

|  |  |
| --- | --- |
| **Finančne posledice:** | Odlok ne prinaša finančnih posledic. |

|  |  |  |  |
| --- | --- | --- | --- |
| **Obrazložitev:** | | V skladu z določilom 6. člena Zakona o gospodarskih javnih službah lahko lokalna skupnost (občina) zagotavlja gospodarske javne službe z podelitvijo koncesij. Kot določa Zakon o gospodarskih javnih službah v 29. členu koncesionirano gospodarsko javno službo opravlja koncesionar v svojem imenu in za svoj račun na podlagi pooblastila koncesionarja. Koncesionar je lahko fizična ali pravna oseba, če izpolnjuje pogoje za opravljanje dejavnosti, ki je predmet koncesionirane dejavnosti (31. člen ZGJS). Koncedent pa je država ali lokalna skupnost (občina), odvisno od vrste gospodarske javne službe (31. člen ZGJS).  V skladu z določilom 32. člena Zakona o gospodarskih javnih službah se s koncesijskim aktom določi predmet in pogoje opravljanja gospodarske javne službe za posamezno koncesijo. Koncesijski akt je odlok lokalne skupnosti. Zakon o gospodarskih javnih službah v navedenem členu še določa, da se s koncesijskim aktom lahko da koncesionarju javno pooblastilo, če tako določa zakon. Vsebino koncesijskega akta določa 33. člen Zakona o gospodarskih javnih službah. Slednji tako določa, da koncesijski akt vsebuje:   * dejavnost ali zadeve, ki so predmet gospodarske javne službe, * območje izvajanja gospodarske javne službe, uporabnike ter razmerja do uporabnikov, * pogoje, ki jih mora izpolnjevati koncesionar, * morebitna javna pooblastila koncesionarju, * splošne pogoje za izvajanje gospodarske javne službe in za uporabo javnih dobrin, ki se z njo zagotavljajo, * vrsto in obseg monopola ali način njegovega preprečevanja, * začetek in čas trajanja koncesije, * vire financiranja gospodarske javne službe, * način plačila koncesionarja ali način plačila odškodnine za izvrševanje gospodarske javne službe oziroma varščine, * nadzor nad izvajanjem gospodarske javne službe, * prenehanje koncesijskega razmerja, * organ, ki opravi izbor koncesionarja, * organ, pooblaščen za sklenitev koncesijske pogodbe in * druge sestavine, potrebne za določitev in izvajanje gospodarske javne službe.   S tem odlokom je tudi predvideno, da koncesionar izvede tudi določena obnovitvena dela (investicijska dela) na občinskih cestah. V ta namen mora občina sprejeti investicijsko dokumentacijo (DIIP in IP), ter v njej predvideti, katera dela mora izvesti koncesionar in oceniti vpliv teh stroškov na vzdržnost proračuna občine. Investicijska dokumentacija mora zato vsebovati tudi oceno ekonomske upravičenosti javno-zasebnega partnerstva. | |
| **Predlog sklepa za Odbora za komunalne zadeve in varstvo okolja:** | | **Odbor za komunalne zadeve in varstvo okolja Občine Prevalje se je seznanil z Odlokom o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje, v prvi obravnavi ter ga sprejema in predlaga občinskemu svetu v obravnavo in sprejem.** | |
| **Predlog sklepa za**  **Občinski svet:** | | **Občinski svet Občine Prevalje sprejme Odlok o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje, v prvi obravnavi.** | |
|  | | **Župan Občine Prevalje**  **dr. Matija TASIČ, l.r.** |

Priloga:

1. Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje